CELEX: 32015R2010
Language: sl
Date: 2015-11-11 00:00:00
Title: Uredba Komisije (EU) 2015/2010 z dne 11. novembra 2015 o spremembi Uredbe (ES) št. 1708/2005 o določitvi podrobnih pravil za izvajanje Uredbe Sveta (ES) št. 2494/95 glede skupnega indeksnega referenčnega obdobja za harmonizirani indeks cen življenjskih potrebščin (Besedilo velja za EGP)

12.11.2015   
            
            
               SL
            
            
               Uradni list Evropske unije
            
            
               L 295/1
            
         UREDBA KOMISIJE (EU) 2015/2010
   z dne 11. novembra 2015
   o spremembi Uredbe (ES) št. 1708/2005 o določitvi podrobnih pravil za izvajanje Uredbe Sveta (ES) št. 2494/95 glede skupnega indeksnega referenčnega obdobja za harmonizirani indeks cen življenjskih potrebščin
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2494/95 z dne 23. oktobra 1995 o harmoniziranih indeksih cen življenjskih potrebščin (1) in zlasti tretjega odstavka člena 4 in člena 5(3) Uredbe,
   ob upoštevanju mnenja Evropske centralne banke (2),
   ob upoštevanju naslednjega:
   
               (1)
            
            
               Uredba (ES) št. 2494/95 vzpostavlja potrebno statistično podlago za pripravo harmoniziranih indeksov cen življenjskih potrebščin (HICP).
            
         
               (2)
            
            
               Uredba Komisije (ES) št. 1708/2005 (3) vzpostavlja skupna pravila za določitev indeksnega referenčnega obdobja HICP kot 2005 = 100.
            
         
               (3)
            
            
               Zaradi spremembe klasifikacije podindeksov HICP in prilagoditve podindeksov, ki so povezani s HICP po uvedbi 2005 = 100, je treba spremeniti indeksno referenčno obdobje. Za zagotovitev primerljivosti in ustreznosti HICP bi bilo zato treba spremeniti indeksno referenčno obdobje na 2015 = 100.
            
         
               (4)
            
            
               V skladu s členom 13 Uredbe (ES) št. 2494/95 je bil pri sprejetju te uredbe upoštevan učinek glede na vložena sredstva.
            
         
               (5)
            
            
               Ukrepi iz te uredbe so v skladu z mnenjem Odbora za evropski statistični sistem –
            
         SPREJELA NASLEDNJO UREDBO:
   Člen 1
   Člen 3 Uredbe (ES) št. 1708/2005 se nadomesti z naslednjim:
   
      „Člen 3
      Indeksno referenčno obdobje
      1.   Skupno indeksno referenčno obdobje HICP se določi kot 2015 = 100. To novo indeksno referenčno obdobje se uporabi za popolne časovne vrste vseh indeksov in podindeksov HICP z začetkom na dan objave HICP za januar 2016.
      2.   Kakršen koli dodaten podindeks HICP, ki se vključi v HICP, se poveže decembra določenega leta na ravni sto indeksnih točk in se uporablja od vključno januarja naslednjega leta.“
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 257, 27.10.1995, str. 1.
   
      (2)  Mnenje z dne 1. junija 2015 (UL C 209, 25.6.2015, str. 3).
   
      (3)  Uredba Komisije (ES) št. 1708/2005 z dne 19. oktobra 2005 o določitvi podrobnih pravil za izvajanje Uredbe Sveta (ES) št. 2494/95 glede skupnega indeksnega referenčnega obdobja za harmonizirani indeks cen življenjskih potrebščin in o spremembi Uredbe (ES) št. 2214/96 (UL L 274, 20.10.2005, str. 9).